Laupäeval leidiski aset nii kaua oodatud-tahetud ERKI moeshow. Oli palju häid kollektsioone ja mõni natuke vähem hea.. aga ma tahan kindlasti siia pilte lisada ja üritan lähipäevil teha teile pisikese kokkuvõtte showst. Aga nagu me enne showd sõbrannadega naersime siis kõik toppisid kindlasti selga oma parimad riided.. või kõik  vähemalt üritasid:D Ja nii õmblesin mina rutturuttu laupäeva hommikul valmis oma ammu-alustatud militaarse jaki. Ütlen kohe ära, et nende mustade paelte õmblemine oli väga tüütu:D sellepärast see mul nii kaua veniski, et kui ma ühe poole valmis sain polnud enam tükk aega tahtmist teist poolt teha. Aga laupäeval ERKI nõudis:D Ühesõnaga, nööbid ostsin karnaluksist ja õlakud on mul juba varem valmis tehtud. Siin pole neid hästi näha aga iseenesest õlakud on siniseid litreid täis õmmeldud.. Ja nööbid ka hõbedased,  siin nad tahavad kuidagi kuldsed paista:D